
· Perhekoti Arki Oy
· Y-tunnus 2937565-8
· Virastotie 10, 23100 Mynämäki

· Perhekoti Arki 
· Virastotie 10, 23100 Mynämäki
· Palveluntuottaja ja yksikön johtaja Tapani Patron, puhelin 0458670909 sähköposti tapani.patron@perhekotiarki.fi 

Perhekoti Arki tarjoaa hoitoa ja kasvatusta hyvinvointialueiden huostaanottamille 6–17-vuotiaille lapsille. Perhekoti Arki on ammatillinen perhekoti, jossa on paikkoja seitsemälle lapselle, ja se sijaitsee Varsinais-Suomen hyvinvointialueella. Toiminta perustuu turvallisen ja huolehtivan kasvuympäristön luomiseen lapsille, jotka tarvitsevat kodin ulkopuolista pitkäaikaista sijoitusta. Tavoitteena on edistää lasten kokonaisvaltaista hyvinvointia, tukea heidän kasvuaan ja kehitystään sekä vahvistaa itsetuntoa, sosiaalisia taitoja ja elämänhallintaa yksilöllisesti.
Perhekoti Arki tarjoaa huostaanotetuille lapsille turvallisen ja virikkeellisen ympäristön, joka tukee heidän kasvuaan ja kehitystään. Toiminnan arvoina ovat turvallisuus, johdonmukaisuus, kunnioitus, kodinomaisuus ja avoimuus. Toiminnassa huomioidaan jokaisen lapsen yksilölliset tarpeet ja tarjotaan niiden mukainen hoito, kasvatus ja ohjaus. Koti on puitteiltaan tavallinen  yksityiskoti, jossa lapset asuvat perheen vanhempien ja perheen kolmen koiran sekä yhden kissan kanssa. Perhekodissa eletään mahdollisimman tavallista perhearkea, johon kuuluvat esimerkiksi koulu, harrastukset, yhteinen tekeminen ja vapaa-ajan toiminta.
Perhekodin toiminta-ajatuksena on tarjota lapsille turvallinen arki, jossa heidän yksilölliset tarpeensa ja toiveensa huomioidaan. Lähestymistapa perustuu lapsikeskeisyyteen, avoimeen vuorovaikutukseen ja yhteisöllisyyteen. Lasten vahvuuksia pyritään vahvistamaan ja heitä tuetaan kehittämään omia voimavarojaan. Perhekodin arjessa korostuvat osallisuus ja yhteisön toimintaan osallistuminen. Lapsia kannustetaan tukemaan toinen toistaan, jolloin syntyy vahva yhteisön ja yhteenkuuluvuuden tunne. Perhekodin arki perustuu turvallisiin ihmissuhteisiin, vuorovaikutukseen, ennakoitavuuteen ja lapsen kunnioittavaan kohtaamiseen. Turvallisuutta ylläpidetään ensisijaisesti kasvatuksellisin keinoin, ohjauksella ja yhteistyöllä lapsen kanssa.
Perhekodin toimintaa ohjaa mm. Lastensuojelulaki (417/2007), Perhehoitolaki (263/2015), Laki sosiaalihuollon asiakkaan asemasta ja oikeuksista (812/2000), Laki yksityisistä sosiaalipalveluista (922/2011), Sosiaali- ja terveysministeriön asetus yksityistä sosiaalipalveluista (1053/2011), Laki sosiaalihuollon ammattihenkilöistä (817/2015) sekä Laki lapsen huollosta ja tapaamisoikeudesta (361/1983).
Perhekoti Arki tarjoaa lapsille kodinomaisen ja välittävän ilmapiirin, jossa jokaisella on mahdollisuus tulla kuulluksi ja kohdatuksi omana itsenään. Arkea rytmittävät selkeät säännöt ja rutiinit, jotka tuovat lapsille turvaa ja jatkuvuuden tunnetta. Yhdessä tekeminen, arjen askareet ja yhteiset hetket vahvistavat lasten osallisuutta ja tukevat myönteisen kasvuympäristön rakentumista.
Perhekoti Arki ja sen työntekijät sitoutuvat jatkuvaan kehittämiseen ja laadukkaan hoidon tarjoamiseen. Toimintaa seurataan ja päivitetään säännöllisesti, jotta varmistetaan, että jokainen lapsi saa tarvitsemansa tuen ja mahdollisuuden hyvään elämään.

Omavalvonnan suunnittelu, päivitys ja julkisuus
Omavalvontasuunnitelma on laadittu yksikön johtajan ja henkilökunnan yhteistyönä. 
Omavalvontasuunnitelma tarkistetaan ja päivitetään tarvittaessa sekä säännöllisesti vuosittain. Päivitysprosessiin otetaan mahdollisuuksien mukaan kaikki työntekijät, sillä he pystyvät antamaan palautetta suunnitelman toimivuudesta ja ajantasaisuudesta. Päivityksistä tiedotetaan viipymättä koko henkilöstölle ja muille asianosaisille, kuten lapsille ja heidän perheilleen, jos päivitykset vaikuttavat heidän arkeensa.
Ajantasainen omavalvontasuunnitelma on saatavilla kaiken aikaa perhekodin eteisessä ja nettisivuilla.
Henkilöstön vastuut ja sitoutuminen omavalvontaan
Perhekodin työntekijöiden vastuulla on noudattaa omavalvontasuunnitelmaa ja perhekodin toimintaohjeita sekä toteuttaa päivittäistä työtään laadukkaasti ja turvallisesti. Työntekijät osallistuvat omavalvontaan liittyvään perehdytykseen, ohjaukseen ja kehittämistilaisuuksiin sekä toiminnan jatkuvaan kehittämiseen.
Perhekodin vanhemmat johtavat toimintaa käytännössä varmistamalla, että työntekijät noudattavat lainsäädäntöä ja omavalvontasuunnitelmaa. He ohjaavat ja tukevat työntekijöitä, seuraavat palvelujen laatua ja turvallisuutta. 
Työntekijöiden omavalvonnan osaaminen ja sitoutuminen varmistetaan järjestämällä perehdytys kaikille uusille työntekijöille omavalvonnasta, sen merkityksestä ja käytännön toteutuksesta. Työntekijöille tarjotaan tarvittavat työkalut ja resurssit, kuten dokumentointijärjestelmät ja raportointivälineet, omavalvonnan toteuttamiseen. Lisäksi varmistetaan, että he tietävät, keneltä pyytää apua ja neuvoja omavalvontaan liittyvissä asioissa. Perhekodin vanhemmat näyttävät myös esimerkkiä sitoutumisestaan omavalvontaan ja korostavat sen merkitystä perhekodin arvoissa ja toimintakulttuurissa. 
Omavalvontasuunnitelman laatimisesta, seurannasta, julkaisemisesta ja päivittämisestä vastaa
Yksikön johtaja Tapani Patron 
tapani.patron@perhekotiarki.fi
Puh. 0458670909	 

Asiakkaan pääsy palveluihin varmistetaan toimimalla tiiviissä yhteistyössä lastensuojelun kanssa, varmistamalla sijoitusprosessin sujuvuus sekä tarjoamalla riittävästi asiantuntevaa henkilöstöä, jotka mahdollistavat palvelujen aloittamisen viiveettä. Lisäksi pidetään huolta selkeästä viestinnästä palveluiden saatavuudesta ja toimintatavoista. Jatkuvan seurannan ja arvioinnin sekä monialaisen yhteistyön avulla varmistetaan, että lapset saavat tarvitsemansa palvelut oikea-aikaisesti ja laadukkaasti.

	Tunnistettu riski
	Riskin arviointi (mahdollisuus ja vaikutus)
	Ehkäisy- ja hallintatoimet

	Henkilöstön riittämättömyys
	Mahdollisuus: Kohtalainen-korkea, erityisesti sairastumisten yhteydessä.
Vaikutus: Korkea, koska riittämätön henkilöstömäärä voi heikentää lasten hoidon laatua ja turvallisuutta sekä lisätä työkuormitusta.
	Riittävä henkilöstömäärä varmistetaan työvuorosuunnittelulla, henkilöstöresurssien seurannalla, työntekijöiden joustavilla työjärjestelyillä sekä tarvittaessa rekrytoinneilla ja sijaisjärjestelyillä.

	Tietojärjestelmäongelmat 
	Mahdollisuus: Kohtalainen
Vaikutus: Keskisuuri-korkea, koska tietojärjestelmäongelmat voivat aiheuttaa viivästyksiä tiedonkulussa ja vaikeuttaa asiakastietojen hallintaa.
	Selkeät toimintamallit häiriötilanteita varten, nopea reagointi, tekninen tuki, järjestelmien säännöllinen ylläpito sekä tarvittaessa paperikirjausten käyttö ja tietojen siirtäminen järjestelmiin niiden jälleen toimittua.

	Yhteistyöongelmat
	Mahdollisuus: Kohtalainen, erityisesti monialaisten toimijoiden välillä.
Vaikutus: Korkea, sillä yhteistyöongelmat voivat johtaa palvelun saamisen viivästymiseen, mikä vaikuttaa asiakkaan saamaan tukeen.
	Yhteistyöverkostoja ylläpidetään aktiivisesti. Yhteistyötä tukevat selkeät toimintatavat, sovittu vastuunjako ja säännöllinen yhteydenpito eri toimijoiden kanssa. Mahdollisiin yhteistyöongelmiin puututaan viivytyksettä.

	Viestinnän puutteet 
	Mahdollisuus: Kohtalainen, etenkin kiireellisissä tai kriittisissä tilanteissa. Vaikutus: Keskisuuri, koska viestinnän puutteet voivat johtaa väärinymmärryksiin, hidastaa päätöksentekoa ja vaikuttaa palvelujen laatuun.
	Yhteydenpito lasten, huoltajien, sosiaalityöntekijöiden sekä muiden yhteistyötahojen kanssa toteutetaan puhelimitse, sähköpostitse, asiakastietojärjestelmän kautta sekä yhteisissä neuvotteluissa. Tiedonkulun toimivuutta seurataan jatkuvasti ja mahdolliset puutteet korjataan viivytyksettä.

	Sijoitusprosessin viivästykset

	Mahdollisuus: Kohtalainen, erityisesti kiireellisissä tai monimutkaisissa tapauksissa.
Vaikutus: Korkea, sillä viivästykset voivat vaarantaa lapsen hyvinvoinnin ja johtaa turvattomuuden tunteeseen.
	Tehdään tiivistä yhteistyötä lastensuojelun kanssa sijoitusprosessin sujuvoittamiseksi ja kehitetään prosessien joustavuutta. Joustava resurssien käyttö kiireellisissä tilanteissa


Taulukko 1: Palveluyksikön keskeisimpiä palveluita ja hoitoon pääsyä koskevien riskien tunnistaminen, arviointi ja hallinta

Perhekoti Arki tekee yhteistyötä muun muassa seuraavien toimijoiden kanssa:
· Lastensuojelu: Asiakkaan asioista vastaava sosiaalityöntekijä ja muu lastensuojelun henkilöstö.
· Terveydenhuolto: Lääkäripalvelut, psykologit, terapeutit ja erikoissairaanhoito.
· Koulutuspalvelut: Asiakkaan koulu, erityisopettajat ja oppilashuolto.
· Poliisi ja oikeuslaitos: Tarvittaessa asiakkaan turvallisuuden varmistamiseksi.
· Kuntoutus- ja terapiapalvelut: Esimerkiksi puheterapeutit, fysioterapeutit ja psykoterapeutit
Tiedonkulku ja yhteistyö varmistetaan sujuvalla viestinnällä sekä selkeillä, yhteistyötä ohjaavilla toimintamalleilla. Perhekodin vanhemmat toimivat vastuuhenkilöinä, jotka koordinoivat tiedonkulkua ja yhteistyötä eri palvelunjärjestäjien ja -tuottajien välillä.

3.2.2 [bookmark: _Toc750371403][bookmark: _Toc175741957][bookmark: _Toc187936560]Valmius- ja jatkuvuudenhallinta

Perhekodissa valmius- ja jatkuvuudenhallinta liittyvät erityisesti siihen, että lasten hoito ja arjen turvallisuus varmistetaan kaikissa tilanteissa. Perhekodissa hyödynnetään henkilöstön joustavuutta esimerkiksi työvuorojärjestelyissä sairastumistilanteiden aikana. Poikkeustilanteisiin varaudutaan tarvittaessa myös yhteistyöllä palveluntuottajan toisen palveluyksikön kanssa ja hyödyntämällä sen käytettävissä olevia tiloja. Palvelujen jatkuvuus varmistetaan myös työnjaon priorisoinnilla. Ensisijaisesti huolehditaan lasten perushoidosta, turvallisuudesta ja päivittäisistä perustarpeista. Vähemmän kiireellisiä tehtäviä siirretään tarvittaessa myöhemmäksi.

Valmius- ja jatkuvuudenhallinnasta vastaa

Yksikön johtaja Tapani Patron
tapani.patron@perhekotiarki.fi
Puh. 0458670909	 

Taulukko 2: Palveluyksikön toiminnan keskeisimpien jatkuvuutta koskevien riskien tunnistaminen, arviointi ja hallinta
	Tunnistettu riski
	Riskin arviointi (mahdollisuus ja vaikutus)
	Ehkäisy- ja hallintatoimet

	Tulipalot ja muut luonnonkatastrofit 
	Mahdollisuus: Matala-kohtalainen, sillä tapahtumien todennäköisyys on yleensä pieni, mutta aina olemassa.
Vaikutus: Korkea, koska ne voivat vaarantaa perhekodin toimitilat, henkilöstön ja lasten turvallisuuden sekä toiminnan jatkuvuuden.
	Selkeä toimintamalli, toimivat prosessit, nopea reagointi, vakuutukset, toimivat hälytysjärjestelmät ja niiden säännölliset tarkastukset

	Henkilökunnan sairastuminen massana
	Mahdollisuus: Kohtalainen-korkea, erityisesti influenssa- ja pandemiatilanteissa.
Vaikutus: Korkea, koska henkilöstövaje voi merkittävästi heikentää lasten hoitoa ja arjen sujuvuutta.
	Tartuntatautien ehkäisykäytännöt

	Tapaturmat
	Mahdollisuus: Kohtalainen, koska lasten ja työntekijöiden päivittäiseen toimintaan sisältyy fyysisiä riskejä.
Vaikutus: Keskisuuri-korkea, riippuen tapaturman vakavuudesta ja siitä, vaikuttaako se toiminnan jatkuvuuteen.
	Säännölliset turvallisuuskoulutukset henkilökunnalle, ensiapukoulutus, turvalliset tilat

	Asiakkuuksien menetykset 
	Mahdollisuus: Kohtalainen
Vaikutus: Keskisuuri, koska asiakkuuksien menetykset voivat vaikuttaa perhekodin maineeseen ja talouteen.
	Toiminnan laadun jatkuva seuranta, asiakaspalautteen hyödyntäminen ja laadunhallintajärjestelmä.

	Ulkopuoliset uhkatekijät
	Mahdollisuus: Matala
Vaikutus: Keskisuuri-korkea, koska uhkatekijät voivat vaarantaa lasten ja henkilöstön turvallisuuden.
	Perusvarastot, Lukitukset, hälytysjärjestelmät, yhteistyö viranomaisten kanssa

	Talous
	Mahdollisuus: Kohtalainen
Vaikutus: Korkea, koska taloudelliset ongelmat voivat vaarantaa koko toiminnan jatkuvuuden.

	Säännöllinen budjettiseuranta, varautuminen taloudellisiin yllätyksiin.

Perhekodissa huolehditaan, että toiminta on voimassa olevan lainsäädännön mukaista ja että palveluihin liittyviä erityissäädöksiä noudatetaan kaikessa toiminnassa. Palvelut suunnitellaan ja toteutetaan lapsen yksilölliset tarpeet, toiveet ja edun huomioiden.

Työkalut & Mittarit 

· Omavalvontasuunnitelma toimii käytännön työkaluna laadunhallinnassa.  
· Perhekodille on laadittu laatukäsikirja. 
· Asiakkailta, heidän läheisiltään ja henkilöstöltä kerätään palautetta palvelujen laadusta ja kehittämiskohteista. Saatua palautetta hyödynnetään toiminnan arvioinnissa ja kehittämisessä.

Vastuu palvelujen laadusta

Perhekodin johtaja:  
Perhekodin johtajan vastuulla on varmistaa, että toiminta on lainsäädännön mukaista. Johtaja johtaa ja kehittää perhekodin toimintaa tavoitteiden mukaisesti ja kehittää tarvittaessa prosesseja ja toimintatapoja. Yksikön johtaja vastaa myös omavalvontasuunnitelman laadinnasta, toteutuksesta ja seurannasta yhdessä toisen perhekodin vanhemman sekä työntekijöiden kanssa sekä varmistaa, että työntekijöillä on tarvittava osaaminen ja resurssit tehtäviensä suorittamiseen. 

Perhekodin vanhemmat:  
Perhekodin vanhemmat toimivat arjen vastuuhenkilöinä, joten he valvovat laadunhallintajärjestelmän toteutusta ja ylläpitoa, ohjeistavat henkilöstöä laadunhallinnan periaatteista ja käytännöistä sekä seuraavat ja arvioivat yksikön laadunhallinnan toimivuutta ja tehokkuutta. Perhekodin vanhempien tehtävänä on johtaa ja valvoa toimintaa kattavasti, käyttäen muun muassa omavalvontasuunnitelmaa, laadunvalvonnan työkaluja ja riskienhallintaa. Näin varmistetaan, että palvelut täyttävät niille säädetyt edellytykset koko niiden toteuttamisen ajan. 

Henkilökunta: 
Työntekijöiden vastuulla on noudattaa omavalvontasuunnitelmaa ja toimintaohjeita sekä toteuttaa päivittäistä työtään laadukkaasti ja turvallisesti. Työntekijät osallistuvat perehdytykseen, ohjaukseen sekä tarvittaessa järjestettäviin koulutuksiin ja kehittämistilaisuuksiin. Henkilöstö osallistuu aktiivisesti laadunhallinnan ja omavalvonnan kehittämiseen ilmoittamalla perhekodin vanhemmille havaitsemistaan mahdollisista poikkeamista, riskeistä ja turvallisuusuhista.

Miten varmistetaan palveluiden asiakasturvallisuus  

· Säännöllisellä riskienarvioinnilla, jossa tunnistetaan mahdolliset vaaratekijät ja arvioidaan niiden vaikutukset ja todennäköisyys. 
· Kehittämällä ja toteuttamalla toimenpiteitä riskien minimoimiseksi, esimerkiksi turvallisuusohjeiden päivittäminen ja niiden noudattaminen.  
· Kaikki työntekijät saavat perehdytyksen perhekodin toimintaan, turvallisuusohjeisiin, tietosuojaan, lääkehoitoon sekä toimintatapoihin. Henkilöstön osaamista ylläpidetään perehdytyksellä, työnohjauksella, työyhteisön sisäisellä ohjauksella sekä tarvittaessa täydennyskoulutuksilla. Osaamisen kehittämistarpeita arvioidaan toiminnan tarpeiden, lainsäädännön muutosten ja havaittujen koulutustarpeiden perusteella.
· Suorittamalla säännöllisiä tarkastuksia tilojen kunnon ja turvallisuuden varmistamiseksi, esimerkiksi paloturvallisuuden ja esteettömyyden osalta. Varmistetaan, että kaikki laitteet ja välineet ovat hyvässä kunnossa ja niitä huolletaan säännöllisesti. 

Toimitilat ja ympäristö
Perhekoti toimii vuonna 1954 rakennetussa kokonaan remontoidussa talossa, joka sopii hyvin perhekotitoimintaan mm. turvallisuuden, tilojen suunnittelun ja sijaintinsa kannalta. Tilat jakautuvat kolmeen kerrokseen ja jokaisessa kerroksessa on wc, suihkutilat löytyvät kahdesta kerroksesta. Taloa ympäröi iso, suojaisa piha, jossa on tilaa harrastaa ja pelailla.
 
Perhekoti sijaitsee Mynämäellä, osoitteessa Virastotie 10. Vaikka se sijaitsee aivan Mynämäen keskustassa, on asuinalue rauhallinen. Koulut sijaitsevat lähellä, Laurin yhtenäiskoulu vain 100 metrin päässä. Myös lukio-opetusta ja ammatillista jatkokoulutusta on tarjolla kävelymatkan päässä sekä lähikunnissa Uudessakaupungissa, Laitilassa, Raisiossa ja Turussa. Kaikki peruspalvelut löytyvät lähietäisyydeltä ja ne ovat toimineet perhekodin työntekijöiden kannalta katsottuna kiitettävästi. 

Kotikunnasta ja jopa lähikoululta löytyy lapsille erilaisia harrastusmahdollisuuksia. 
Perhekodista ei ole myöskään pitkä matka uimarannalle, lenkkipolulle, pulkkamäkeen tai hiihtoladulle. Urheilukeskus pelikenttineen on kävelyetäisyydellä ja esim. iso tekonurmijalkapallokenttä on taloa vastapäätä. Harrastetila (220m2) sijaitsee 500 metrin päässä perhekodista, jossa on mm. biljardipöytä, pingispöytä, lautapelejä ja mahdollisuus harrastaa muita vapaa-ajan aktiviteetteja.  


Mynämäeltä on hyvät yhteydet kaikkialle ja Turku sijaitsee vajaan puolen tunnin ajomatkan päässä. Turussa sijaitsee mm. lasten- ja nuorten psykiatrian poliklinikka (Tyks). 

Välineet ja niiden turvallisuus:  
Perhekodissa välineiden turvallisuus, turvallinen käyttö ja soveltuvuus varmistetaan huolellisella valinnalla, säännöllisillä tarkastuksilla ja huolloilla sekä selkeillä käyttöohjeilla ja turvallisuussäännöillä. Epäkohtiin puututaan välittömästi korjaavilla toimenpiteillä. 
Työntekijöille järjestetään perehdytys, joka kattaa välineiden turvallisen käytön ja huolto-ohjeet. Henkilöstölle tarjotaan tarvittaessa lisäohjausta, perehdytystä tai koulutusta välineiden käyttöön ja turvallisuusasioihin liittyen. Koulutuksen ajantasaisuus varmistetaan jatkuvalla seurannalla.  

Toimitilojen ja välineiden käyttöön liittyvät riskit ja niiden hallintakeinot: 
· Fyysisen turvallisuuden riskejä ovat mm. liukastumiset, kaatumiset, putoamiset, palo- ja sähköiskut. Näiden hallintakeinoina ovat säännölliset turvallisuustarkastukset, strategisesti sijoitetut turvallisuusvälineet sekä henkilökunnan koulutus turvallisuuskäytännöistä ja ensiavusta. 
· Hygienia- ja tartuntatautien hallintakeinoina ovat selkeät hygieniaohjeet ja -käytännöt esimerkiksi säännöllinen käsienpesu ja hyvän yskimishygienian noudattaminen sekä kosketuspinnat, kuten ovenkahvat ja pöytäpinnat siivotaan säännöllisesti ja käytetään desinfiointiaineita erityisesti tartuntatautikausina, tarvittavien suojavälineiden käyttö tarvittaessa sekä mahdollisten tartuntatautitapausten seuranta ja raportointi.  
· Asiakkaan yksityisyyden suojan riskeinä voivat olla henkilötietojen vuotaminen ja epäasianmukainen käsittely ja yksityisyyden loukkaaminen. Näiden riskien hallintakeinoina ovat tietosuojalainsäädännön noudattaminen, vahvat salasanat, henkilötietojen säilytys suojatuissa järjestelmissä, henkilökunnan koulutus tietojen käsittelystä sekä työntekijöiden ja lapsien ohjeistus sosiaalisen median käytöstä.
· Välineiden käyttöön liittyvät riskit voivat olla välineiden virheellinen käyttö, huolto-ongelmat ja välineiden rikkoutuminen. Näiden hallintakeinot ovat selkeät käyttöohjeet ja niiden noudattaminen, henkilökunnan koulutus välineiden käyttöön, säännölliset huoltotoimenpiteet ja tarkastukset sekä selkeät turvallisuusmerkinnät.  

Toimitilojen ylläpito ja huolto:  
Perhekodin johtaja tarkastaa säännöllisesti toimitiloja, joihin kuuluu rakenteiden, laitteiden ja muiden järjestelmien kunnon arviointi. Kaikki havaitut viat ja puutteet korjataan välittömästi. Toimitilojen ylläpidossa ja huollossa huomioidaan kaikki palvelualakohtaiset lainsäädännön vaatimukset. 
Epäkohtailmoitukset tehdään suullisesti tai kirjallisesti perhekodin johtajalle ja hänen tulee ryhtyä toimiin epäkohdan tai sen uhan poistamiseksi. Ilmoituksen jättäneen tulee saada tieto siitä, mihin toimenpiteisiin ilmoituksen takia on ryhdytty. Niissä tilanteissa, jolloin ilmoituksen vastaanottaja ei syystä tai toisesta ryhdy toimenpiteisiin, tulee tehdä ilmoitus toimivaltaiselle valvontaviranomaiselle.
Toimitilan ja toimintaympäristön turvallisuuden varmistaminen:

Siivous- ja puhdistusaineet säilytetään niille varatussa siivouskaapissa alkuperäisissä pakkauksissaan. Perhekodin työntekijät tarkistavat säännöllisesti tuotteiden kunnon ja hävittävät vanhentuneet tuotteet asianmukaisesti.

Säännölliset turvallisuustarkastukset toimitiloissa ja toimintaympäristössä auttavat tunnistamaan mahdolliset riskit ajoissa, kuten liukkaat lattiat, rikkoutuneet laitteet tai vaaralliset esineet, ja havaitut puutteet korjataan viiveettä. Palovaroittimet, sammutusvälineet, hätäpoistumistiet sekä Verisure-hälytys- ja palovalvontajärjestelmä pidetään toimintakunnossa. Henkilöstö osaa toimia tulipalon tai muun hätätilanteen sattuessa. Lapsille annetaan ikätasoon sopivaa ohjausta siivous- ja puhdistusaineiden sekä sähkölaitteiden turvalliseen käsittelyyn, ja lasten toimintaa valvotaan.

[bookmark: _Toc175741961][bookmark: _Toc187936564]3.3.3 Asiakas- ja potilastietojen käsittely ja tietosuoja

Perhekodissa tietosuojavastaavana toimii perhekodin johtaja, joka vastaa tietosuoja-asioiden seurannasta ja varmistaa, että perhekodissa noudatetaan sovellettavia lainsäädäntövaatimuksia. Vastaava seuraa henkilötietojen käsittelyä ja auttaa tietosuojasäännösten noudattamisessa.  

 
Tietosuojavastaava: 
Yksikön johtaja Tapani Patron
Sähköposti tapani.patron@perhekotiarki.fi
Puh. 0458670909	
Asiakastietojen käsittelystä ja siihen liittyvästä ohjeistuksesta vastaa: 
Tapani Patron 




[bookmark: _Toc175741962][bookmark: _Toc187936565]3.3.4 Tietojärjestelmät ja teknologian käyttö


Tietoturvasuunnitelmasta ja sen toteutumisesta vastaa: 
Tapani Patron 
Puh. 0458670909 
Sähköposti tapani.patron@perhekotiarki.fi
Tietoturvasuunnitelma on laadittu 31.10.2024 

Tietoturvavastaava: 
Tapani Patron  

Tehtävänä on vastata tietoturvallisuuden häiriötilanteiden seurannasta, raportoinnista ja hallinnasta sekä tarpeenmukaisista omavalvonnallisista toimista koko poikkeaman ja häiriötilanteen keston ajan. Tietoturvavastaavalle ilmoitetaan tietoturvallisuuden häiriöistä ja tietojärjestelmän poikkeamista. 

Rekisterinpitäjän oikeuksien ja vastuiden toteutuminen toiminnassa:  
Kaikki henkilötietojen käsittely perustuu selkeisiin ja lainmukaisiin perusteisiin, kuten suostumukseen, sopimukseen tai lakisääteiseen velvoitteeseen. Tietojen suojaamiseksi on asianmukaiset tekniset toimenpiteet, tähän sisältyy pääsyvalvonta, tietojen salaaminen tarpeen vaatiessa, sekä tietoturvalliset järjestelmät ja prosessit. Henkilötietoja säilytetään vain niin kauan kuin se on tarpeellista käyttötarkoituksen kannalta ja kun tietojen säilyttämiselle ei ole enää perustetta, ne poistetaan turvallisesti. 

Tietojärjestelmät: 
Perhekodissa käytetään Valviran tietojärjestelmärekisteristä löytyvää DomaCare- asiakastietojärjestelmää. DomaCaren käytön asianmukaisuus taataan käyttöoikeuksien hallinnalla ja säännöllisillä päivityksillä. Mahdolliset uudet työntekijät perehdytetään kattavasti tietosuojakäytäntöihin ja DomaCaren käyttöön sekä henkilöstöä koulutetaan tarvittaessa ja heidän osaamistaan seurataan varmistaen, että heidän työnsä on lakien ja säädösten mukaista. 
Teknologian soveltuvuus ja käyttöopastus: 
Perhekodissa on varmistettu, että käytettävä teknologia on turvallista, soveltuvaa ja asianmukaista tarjottaviin palveluihin nähden. Henkilöstölle tarjotaan koulutus teknologian käytöstä, joka sisältää sekä peruskäytön että vikatilanteiden hallinnan.  
Varautuminen teknologian vikatilanteisiin ja pitkiin huoltoviiveisiin: 
Asiakastiedot ja muut tärkeät tiedot tallennetaan säännöllisesti varmuuskopioihin ja pilvipalveluihin, joista vastaa DomaCare. Tämä mahdollistaa tietojen käytön ja säilymisen, vaikka laitteisiin tulisi vika. Perhekodissa pidetään varalaitteita, kuten ylimääräisiä tietokoneita ja puhelimia, jotta työn sujuvuus voidaan varmistaa laitteistovian sattuessa. Asiakastietojen käsittelyyn ja toimintaan liittyville kriittisille prosesseille on manuaaliset toimintamallit, eli asiakastietojen kirjaus tehdään väliaikaisesti paperille ja siirretään järjestelmään, kun laitteet toimivat jälleen. Henkilöstö koulutetaan toimimaan teknologian vikatilanteissa, esimerkiksi manuaalisten järjestelmien käyttämisessä tai hätäsuunnitelmien käynnistämisessä. Laitteet tarkastetaan ja huolletaan säännöllisesti, jotta vikojen riski voidaan minimoida. Mikäli teknologia ei ole käytettävissä, viestintään hyödynnetään paperimuotoisia tiedotteita. 
Yksikössä käytettävät teknologiset laitteet: 
· Tietokoneet ja kannettavat tietokoneet 
· Älypuhelimet 
· Tulostimet, skannerit ja monitoimilaitteet  
· Langattomat ja kiinteät verkkoyhteydet 
· Palo- ja turvahälytysjärjestelmät 
 
[bookmark: _Toc175741963][bookmark: _Toc187936566]3.3.5 Infektioiden torjunta ja yleiset hygieniakäytännöt

Tyypillisimmät perhekodin toimintaan liittyvät infektiot:

· flunssa
· influenssa 
· RS-virus
· koronavirus (COVID-19)
· norovirus
· syyhy
· korva- ja nielutulehdukset

Työntekijöille tarjotaan tarvittaessa koulutusta hygieniakäytännöistä ja infektiotorjunnasta ja lasten kanssa käydään läpi säännöllisesti ajantasaiset hygieniaohjeet ja puhutaan siitä, kuinka tärkeää on, että jokainen omalta osaltaan huolehtii sekä omasta, että yleisten tilojen puhtaudesta ja siisteydestä. Lasten käsienpesukäytännöt tarkistetaan ja heille muistutetaan säännöllisesti oikeista tekniikoista, kuten huolellisesta saippuoinnista ja riittävästä pesuajasta. Yhteisten kosketuspintojen, kuten ovenkahvojen ja valokatkaisijoiden, puhdistamista tehostetaan erityisesti epidemioiden aikana. Käsihygieniaan kiinnitetään erityistä huomiota ja käsienpesuun sekä käsidesin käyttöön ohjataan tarvittaessa. Sairastuneen lapsen lepoa ja toipumista tuetaan sekä huolehditaan tarvittavista hygieniakäytännöistä tartuntojen leviämisen ehkäisemiseksi.

WC- ja keittiötiloissa on käsidesipullot. 

Hygienia- ja infektiotorjuntaohjeet päivitetään tarvittaessa perustuen uusimpiin tutkimustuloksiin ja jos havaitaan puutteita, toteutetaan välittömästi korjaavia toimenpiteitä. Seurannan ja palautteen perusteella kehitetään jatkuvasti toimintakäytäntöjä ja ohjeistuksia. 

[bookmark: _Toc175741964][bookmark: _Toc187936567]3.3.6 Lääkehoitosuunnitelma

Lääkehoitosuunnitelma on laadittu sosiaali- ja terveysministeriön julkaisun Turvallinen lääkehoito: Opas lääkehoitosuunnitelman laatimiseen suositusten mukaisesti. Lääkehoitosuunnitelma tarkistetaan säännöllisesti kerran vuodessa. Päivitys lääkehoitosuunnitelmaan tehdään kuitenkin aina säädösten, toiminnan tai olosuhteiden muuttuessa. Päivityksestä tiedotetaan ja se käsitellään yhdessä henkilöstön kanssa. 
 
Lääkehoitosuunnitelmasta vastaa:  
Christa Patron
Puh: 0409134342
sähköposti: christa.patron@perhekotiarki.fi  
Lääkehoitosuunnitelma on laadittu 26.02.2024 
Lääkehoidon asianmukaisuudesta ja lääkehoitosuunnitelman toteutumisesta ja seurannasta vastaa:  
Christa Patron
Lääkekaapin sisällöstä (lääkehiili ja jodi) vastaa: 
Christa Patron
 
Jokaisen työntekijän on noudatettava lääkehoitosuunnitelmaa ja varmistettava, että lääkehoito on asiakkaalle turvallista. 

[bookmark: _Toc175741965][bookmark: _Toc187936568]3.3.7 Lääkinnälliset laitteet

Lääkinnällisistä laitteista annetun lain (719/2021) mukaisten velvoitteiden noudattaminen varmistetaan nimeämällä laitteiden käytöstä vastaava henkilö, joka valvoo, että laitteiden käytössä noudatetaan lainsäädäntöä ja lain nojalla annettuja määräyksiä sekä ohjeita, suosituksia ja asetuksia. Laitteiden käytöstä vastaava henkilö raportoi perhekodin johtajalle poikkeamista ja seuraa korjaavia toimenpiteitä.  
 
Lääkinnällisten laitteiden käytöstä vastaa: 
Vastaava ohjaaja Christa Patron 
Puh: 0409134342
sähköposti: christa.patron@perhekotiarki.fi  
Lain noudattamista varmistetaan myös hankkimalla laitteet luotettavilta toimittajilta, jotka tarjoavat laitteille asianmukaiset käyttö- ja huolto-ohjeet. Ennen käyttöönottoa laitteet tarkastetaan ja testataan varmistaen niiden toimintakunto ja turvallisuus. Noudatetaan laitevalmistajan suositusten mukaisia huolto-ohjelmia esimerkiksi säännöllisiä tarkastuksia, ylläpitoa ja tarvittavia korjauksia. 
Lääkinnällisten laitteiden vaaratilanteista ilmoittaminen: 
Lääkealan turvallisuus- ja kehittämiskeskus (Fimea) on antanut määräyksen Lääkinnällisestä laitteesta tehtävä ammattimaisen käyttäjän vaaratilanneilmoitus ja ohjeen Vaaratilanteessa olleen lääkinnällisen laitteen käsittely (Fimea 1/2023) 
Vaaratilanneilmoitusmenettely on olennainen laiteturvallisuutta edistävä tekijä ja sen tarkoituksena on mahdollistaa nopea ja tehokas reagointi laitteisiin liittyviin ongelmiin. Vaaratilanneilmoitusten kautta valmistaja saa tietoa valmistamiensa laitteiden suoriutumisesta arjessa huomioiden laitteen eri versiot ja koot. Tiedon perusteella valmistajalla on mahdollisuus kehittää laitetta tai valmistusprosessia aiempaa turvallisemmaksi.  
Ammattimaisen käyttäjän vaaratilanneilmoitusmenettely on lakisääteinen velvoite, ja sen edellytykset on kuvattu Lääkinnällisistä laitteista annetun lain 33 §:ssä. Vaaratilanneilmoituksen voi tehdä Fimean verkkosivuilla olevalla pdf-lomakkeella.  
Ammattimaisen käyttäjän on ilmoitettava Fimeaan ja valmistajalle/valtuutetulle edustajalle tai maahantuojalle/jakelijalle vaaratilanteista, jotka ovat johtaneet tai olisivat saattaneet johtaa potilaan, käyttäjän tai muun henkilön terveyden vaarantumiseen JA jotka johtuvat terveydenhuollon laitteen  
· ominaisuuksista  
· ei-toivotuista sivuvaikutuksista  
· suorituskyvyn poikkeamasta tai häiriöstä  
· riittämättömästä merkinnästä  
· riittämättömästä tai virheellisestä käyttöohjeesta  
· muusta käyttöön liittyvästä syystä 

Taulukko 3: Palveluyksikön toiminnan keskeisimpien turvallisuutta ja laatua koskevien riskien tunnistaminen, arviointi ja hallinta
	Tunnistettu riski
	Riskin arviointi (mahdollisuus ja vaikutus)
	Ehkäisy- ja hallintatoimet

	Väkivaltatilanteet
	Mahdollisuus: Matala, mutta väkivaltatilanteet ovat mahdollisia 
Vaikutus: Korkea, koska ne voivat vaarantaa sekä lasten että henkilöstön turvallisuuden ja hyvinvoinnin.
	Selkeät säännöt ja toimintaohjeet ristiriitatilanteisiin. Tarjotaan lapsille säännöllisesti tukea tunnetaitojen ja ongelmanratkaisun kehittämisessä.

	Terveysriskit
	Mahdollisuus: Kohtalainen-korkea, erityisesti infektioiden, tapaturmien tai kroonisten sairauksien hallinnan kannalta.
Vaikutus: Korkea, koska terveysriskit voivat vaikuttaa lasten hyvinvointiin ja perhekodin arjen sujuvuuteen.
	Edistetään hygienian ylläpitoa, kuten käsienpesua ja pintojen desinfiointia, tartuntatautien ehkäisemiseksi.

	Puuttuvat tai epäselvät toimintamallit
	Mahdollisuus: Kohtalainen, etenkin uusien työntekijöiden tai muuttuneiden tilanteiden aikana.
Vaikutus: Korkea, koska epäselvät toimintamallit voivat johtaa väärinymmärryksiin ja heikentää palvelun laatua.
	Yksityiskohtaiset ohjeistukset arjen tilanteisiin ja kriisinhallintaan.

	Kommunikaatiokatkokset
	Mahdollisuus: Kohtalainen, erityisesti kiireellisissä tilanteissa tai eri osapuolten yhteistyössä.
Vaikutus: Keskisuuri-korkea, koska kommunikaatiokatkokset voivat viivästyttää päätöksentekoa ja aiheuttaa epäselvyyttä vastuunjaossa.
	Hyödynnetään yhteisiä viestintäkanavia (esim. sähköposti, säännölliset palaverit) sekä kirjallista raportointia tiedonkulun varmistamiseksi.

	Kriisitilanteiden hallinnan puute
	Mahdollisuus: Matala
Vaikutus: Korkea, koska hallinnan puute voi vaarantaa lasten ja työntekijöiden turvallisuuden sekä perhekodin toiminnan jatkuvuuden.
	Yksityiskohtaiset ohjeistukset arjen tilanteisiin ja kriisinhallintaan.

Perhekodin henkilöstön määrä ja rakenne:  
 
Yksikön vastuuhenkilö: 1 henkilö (sosionomi AMK)
Sosiaalihuollon ammattihenkilöt: 2 henkilöä (lähihoitajia, joista toisella on lisäksi lasten- ja nuorten erityisohjaajan koulutus)
Terveydenhuollon ammattihenkilöt: 1 sairaanhoitaja  
Muut: 1 henkilö

Henkilöstörakennetta arvioidaan säännöllisesti asiakkaiden tarpeiden, toiminnan laajuuden ja voimassa olevan lainsäädännön edellytysten mukaisesti.

Sijaiset ja opiskelijat
Perhekodissa ei tällä hetkellä käytetä säännöllisesti sijaisia tai opiskelijoita. Tarvittaessa henkilöstöresursseja voidaan täydentää sijaisilla tai opiskelijoilla toiminnan tarpeiden mukaisesti.

Mahdolliset sijaiset ja opiskelijat perehdytetään perhekodin toimintaperiaatteisiin, turvallisuusohjeisiin, tietosuojaan, salassapitovelvollisuuteen sekä heidän työtehtäviensä edellyttämiin käytäntöihin ennen työskentelyn aloittamista.

Sijaiset ja opiskelijat työskentelevät tehtäviensä edellyttämän perehdytyksen, ohjauksen ja valvonnan mukaisesti.

Henkilöstön osaamisen ja ammattitaidon varmistaminen rekrytointivaiheessa
Selkeät vaatimukset koulutuksen, kokemuksen ja osaamisen osalta on määritelty jo rekrytointivaiheessa. Hakijoille tehdään perusteelliset haastattelut ja arvioidaan heidän koulutustaan, työkokemustaan ja ammatillista osaamistaan sekä tarkistetaan, että ammattioikeudet ovat voimassa. Hakijoilta pyydetään todistukset koulutuksista, tutkinnoista ja erityisosaamisista sekä rikostaustaote lasten kanssa työskentelevän rikostaustan selvittämisestä annetun lain mukaisesti. Henkilöstötarvetta arvioidaan säännöllisesti toiminnan tarpeiden, asiakasmäärän ja henkilöstöresurssien perusteella.

Henkilöstön osaamisen ja ammattitaidon ylläpitäminen:  
Työsuhteen aikana tarkistetaan määräajoin, että kaikki vaadittavat luvat ja pätevyydet ovat ajan tasalla, erityisesti jos työnkuvaan tai lainsäädäntöön tulee muutoksia. 
Työntekijöille järjestetään perehdytys, joka kattaa perhekodin toimintaperiaatteet, lasten erityistarpeet sekä työntekijän roolin ja vastuut. Henkilöstön osaamista ylläpidetään perehdytyksellä, päivittäisellä ohjauksella ja työyhteisön tuella. Tarvittaessa työntekijöille järjestetään työnohjausta. Työntekijöitä kannustetaan ylläpitämään ja kehittämään osaamistaan myös itsenäisen opiskelun sekä verkkokoulutusten avulla. Työntekijöiden osallistuminen ulkopuolisiin koulutuksiin ja seminaareihin on mahdollista toiminnan tarpeet, työnantajan harkinta sekä työvuorojärjestelyt huomioiden.

Henkilöstön osaamisen ja työskentelyn asianmukaisuus sekä epäkohtiin puuttuminen:  
Henkilöstön osaamisen ja työskentelyn asianmukaisuuden seuranta toteutetaan työnohjauksella, tarvittaessa koulutuksella sekä päivittäisellä työskentelyn havainnoinnilla. Havaittuihin epäkohtiin puututaan välittömästi antamalla palautetta, sopimalla korjaavista toimenpiteistä esimerkiksi lisäkoulutus, tiiviimpi työnohjaus tai työnkuvan tarkentaminen. Mikäli toiminta ei korjaannu annetusta palautteesta huolimatta, voidaan käyttää työnantajan käytettävissä olevia työnjohdollisia ja työsuhteeseen liittyviä menettelytapoja. Tarvittaessa voidaan antaa varoitus sekä tehostaa seurantaa ja ohjausta. Työntekijöitä tuetaan myös henkilökohtaisissa haasteissa ja työhyvinvointia seurataan aktiivisesti. 


Riittävän henkilöstön varmistaminen:  
 
· Henkilöstön mitoitusta arvioidaan säännöllisesti asiakkaiden tarpeiden ja määrän perusteella, ja tarvittaviin muutoksiin ryhdytään mahdollisimman pian.
· Tarvittaessa rekrytoidaan ennakoivasti uutta henkilöstöä, jotta vältetään henkilöstövajeet.  
· Panostetaan työhyvinvointiin: käytetään työvuorosuunnittelujärjestelmää, joka huomioi työntekijöiden toiveet ja perhekodin tarpeet. Tämä auttaa vähentämään ylikuormitusta ja parantaa työtyytyväisyyttä. Tuetaan henkilöstön työhyvinvointia esimerkiksi tarjoamalla työnohjausta, kehityskeskusteluja ja työterveyspalveluita. 
Taulukko 4: Palveluyksikön toiminnan keskeisimpien henkilöstön riittävyyttä ja osaamista koskevien riskien tunnistaminen, arviointi ja hallinta
	Tunnistettu riski
	Riskin arviointi (mahdollisuus ja vaikutus)
	Ehkäisy- ja hallintatoimet

	Henkilöstöpula
	Mahdollisuus: Matala, mutta henkilöstövaje voi olla toistuva erityisesti sairauspoissaolojen aikana.
Vaikutus: Korkea, sillä riittämätön henkilöstö voi vaarantaa lasten turvallisuuden ja hyvinvoinnin sekä kuormittaa muita työntekijöitä.
	Resurssien suunnittelu. 

	Ylikuormitus
	Mahdollisuus: Kohtalainen, sillä se liittyy usein resurssien hallintaan ja työtehtävien määrään.
Vaikutus: Korkea, koska se voi johtaa työuupumukseen ja henkilöstön vaihtuvuuteen, mikä edelleen pahentaa resurssipulaa.
	Työhyvinvoinnin tukeminen

	Työuupumus
	Mahdollisuus: Kohtalainen, sillä perhekodin työ voi olla henkisesti ja fyysisesti vaativaa.
Vaikutus: Korkea, koska työuupumus voi johtaa sairauspoissaoloihin ja heikentää työyhteisön toimivuutta.
	Työhyvinvoinnin tukeminen

	Motivaation lasku
	Mahdollisuus: Kohtalainen, erityisesti jos palautetta ja tukea ei ole riittävästi.
Vaikutus: Keskisuuri, koska motivoitumaton henkilöstö voi vaikuttaa lasten hyvinvointiin ja perhekodin ilmapiiriin.
	Työhyvinvoinnin tukeminen. Lisäkouluttautuminen

Lakisääteisten suunnitelmien laadinta ja päivittäminen: 
Asiakkaan lakisääteisten palvelua koskevien suunnitelmien laadinnan ja päivittämisen menettelytavat sisältävät kattavan tiedonkeruun, yhteistyön ja osallistamisen, suunnitelman selkeän dokumentoinnin, säännöllisen seurannan ja arvioinnin sekä tarpeen mukaan tapahtuvan päivittämisen. 
· Hyvää kohtelua koskeva suunnitelma 
· Sosiaalityöntekijän tekemä asiakassuunnitelma ja sen täydennys hoito- ja kasvatussuunnitelmalla 

Lakisääteisten suunnitelmien mukaan toimiminen sekä suunnitelmien toteutumisen ja päivittämisen seuranta:  

Kaikki uudet työntekijät perehdytetään perhekodin toimintatapoihin, arvoihin ja asiakkaiden suunnitelmien toteuttamiseen liittyviin menettelytapoihin. Perhekodissa on ohjeet siitä, miten asiakassuunnitelmat toteutetaan ja miten niiden mukaisesti toimitaan. 
Asiakkaiden suunnitelmat ovat helposti saatavilla henkilökunnalle asiakkaiden omissa kansioissa. Suunnitelmien tiedot pidetään ajan tasalla, ja henkilökunnalle ilmoitetaan aina, kun suunnitelmiin tehdään muutoksia. Henkilökunta kirjaa päivittäin ylös asiakkaan tilannetta ja suunnitelmien mukaisia toimenpiteitä. Näistä tiedoista kootaan säännöllisiä raportteja. 
Tarkastellaan säännöllisesti suunnitelmien toteutumista ja niihin liittyviä prosesseja ja varmistetaan, että toiminta täyttää viranomaisten asettamat vaatimukset ja suositukset. 

Varsinais-Suomen hyvinvointialueen sosiaali- ja potilasasiavastaava:  
Sosiaaliasiavastaavien puhelinaika: ma-pe klo 8-15.30
 02 313 2399 

Puhelimeen vastaa vuorossa oleva sosiaaliasiavastaava. Jos linja on varattu, voi jättää takaisinsoittopyynnön. Yhteydenottopyynnön voi lähettää myös sähköpostilla sosiaaliasiavastaava@varha.fi (ei saa lähettää sähköpostitse salassa pidettävää tietoa). 

Vantaan ja Keravan hyvinvointialueen sosiaali- ja potilasasiavastaava:
Clarissa Kinnunen ja Satu Laaksonen
Puh. 0941910230
Sosiaali- ja potilasasiavastaavien puhelinajat: 
Maanantaisin ja tiistaisin 12.00-15.00 
Keskiviikkoisin ja torstaisin 9.00-11.00 
Huom! Puhelinaikoja ei ole perjantaisin tai juhlapyhien aattoina. 
Sähköposti: sosiaali-japotilasasiavastaava@vakehyva.fi

Keski-Uudenmaan hyvinvointialue (Keusote) – sosiaali- ja potilasasiavastaavat
Susanna Honkala ja Anne Mikkonen
040 807 4756 (Susanna Honkala)
040 807 4755 (Anne Mikkonen)
Puhelinajat:
maanantaisin klo 12.30–15.00
tiistaisin ja keskiviikkoisin klo 8.30–12.00
torstaisin klo 9.00–15.00
Sähköposti: sosiaali.potilasasiavastaava@keusote.fi

Länsi-Uudenmaan hyvinvointialueen sosiaali- ja potilasasiavastaavat
Anne Hilander
Elina Perttula
Milla Sinisalmi-Suppula
Palvelusta vastaa Marjo Tähtinen.
Puhelinasiointi tapahtuu keskitetyn asiointipalvelun kautta:
Puh. 029 151 2000 (arkisin klo 8.00–16.00)
Sähköposti: sosiaali.potilasasiavastaava@luvn.fi
Postiosoite:
PL 33, 02033 Länsi-Uudenmaan hyvinvointialue
 (merkintä kuoreen: Sosiaali- ja potilasasiavastaava)


Tehtävänä on huolehtia, että perhekodin asiakkaat saavat laadukasta ja turvallista palvelua, heidän oikeutensa toteutuvat ja heillä on mahdollisuus osallistua itseään koskevaan päätöksentekoon. Tehtävänä on myös varmistaa, että perhekodin toiminta on asiakaslähtöistä, eettistä ja lainmukaista. 

Muistutusten käsittely  
Perhekodissa tiedotetaan asiakkaille oikeudesta tehdä muistutus ja muistutuksen tekeminen pyritään järjestämään mahdollisimman vaivattomaksi.
Muistutukset otetaan vastaan kirjallisina ja käsitellään asianmukaisesti sekä ilman aiheetonta viivytystä. Muistutus kirjataan saapuneeksi, minkä jälkeen asia ryhdytään selvittämään viivytyksettä.
Muistutusten käsittelijä arvioi muistutuksen sisällön ja päättää tarvittavista toimenpiteistä tilanteen korjaamiseksi tai toiminnan kehittämiseksi. Muistutukseen annetaan kirjallinen ja perusteltu vastaus tiedonsaantioikeus huomioiden kohtuullisessa ajassa. Mikäli asian selvittäminen edellyttää laajempaa selvitystyötä, vastausaika voi olla pidempi.
Mikäli muistutuksen perusteella havaitaan puutteita toiminnassa, niihin puututaan viivytyksettä ja toteutettujen toimenpiteiden vaikutuksia seurataan osana omavalvontaa.
Selkeästi nimetyn muistutusten käsittelijän avulla varmistetaan muistutusten asianmukainen ja oikea-aikainen käsittely. Muistutusten käsittelyn etenemistä sekä toteutettujen toimenpiteiden vaikutuksia seurataan osana perhekodin omavalvontaa.
Muistutuksen voi tehdä myös sosiaalihuollon johtavalle viranhaltijalle. 
 
Muistutusten käsittelijä: 
Perhekodissa:  
Tapani Patron 
Puh. 0458670909 
Sähköposti tapani.patron@perhekotiarki.fi

Varsinais-Suomen hyvinvointialueella: 
Sosiaalityön johtaja Soile Merilä 
soile.merila@varha.fi 
Puh. 044 201 7532 
 

Asiakkaan pääsy palveluihin 
Asiakkaan pääsy palveluihin varmistetaan systemaattisella ja kokonaisvaltaisella lähestymistavalla, joka sisältää mm. resurssien ja saavutettavuuden varmistamisen, tehokkaat palveluprosessit, selkeän viestinnän ja tiedottamisen, jatkuvan seurannan ja arvioinnin sekä monialaisen yhteistyön, varmistetaan, että lapset saavat tarvitsemansa palvelut oikea-aikaisesti ja laadukkaasti. Tarjotaan myös selkeää ja ymmärrettävää tietoa perhekodin toiminnasta, palveluista eri kanavissa ja useita yhteydenottotapoja (puhelin, sähköposti, fyysiset tapaamiset).  

Asiakkaan tiedonsaantioikeus ja osallisuus  
Asiakkaan kanssa käydään säännöllisiä yksilökeskusteluja, joissa hänelle annetaan tilaisuus kertoa omista tunteistaan, toiveistaan ja tarpeistaan. Näissä keskusteluissa kuullaan lapsen mielipiteitä ja hänen näkökulmaansa. Lapsi saa osallistua myös häntä koskeviin neuvotteluihin ja kokouksiin, kuten asiakassuunnitelmaneuvotteluihin. Näissä tilaisuuksissa lapsen ääni pyritään saamaan kuuluviin ja hänen näkemyksensä otetaan huomioon päätöksenteossa.

Lapselle annetaan mahdollisuus antaa palautetta toiminnasta ja osallistua vuoropuheluun, jossa hänen mielipiteitään arvostetaan ja huomioidaan. Lapselle kerrotaan hänen oikeuksistaan ja rohkaistaan käyttämään niitä. Tämä sisältää tiedon oikeudesta tulla kuulluksi ja vaikuttaa itseään koskeviin asioihin. Lapselle annetaan mahdollisuus tehdä valintoja arjessa ja osallistua häntä koskevien päätösten tekoon, kuten esimerkiksi harrastusten, koulujärjestelyjen ja päivittäisten aktiviteettien suhteen. Lapsille annetaan ikä- ja kehitystasonsa mukaisia vastuutehtäviä perhekodissa, kuten siivousta, ruoanlaittoa tai tapahtumien järjestämistä. Tämä edistää yhteisöllisyyttä ja antaa heille mahdollisuuden vaikuttaa yhteisön arkeen. Lasten osallisuutta vahvistetaan myös osallistamalla heitä hyvän kohtelun suunnitelman arviointiin ja päivittämiseen sekä keräämällä heidän näkemyksiään perhekodin toiminnasta säännöllisesti.

Lapselle annetaan kaikki häntä koskevat tiedot selkeästi, ymmärrettävästi ja hänen ikä- ja kehitystasoaan vastaavalla tavalla. Tarvittaessa käytetään tulkkeja, selkokieltä tai muita tukiviestintämenetelmiä. Lasta itseään koskevat koosteet ja päätökset luetaan tarvittaessa yhdessä hänen kanssaan, jotta hän ymmärtää niiden sisällön ja merkityksen. Lapselle tarjotaan mahdollisuus esittää kysymyksiä ja keskustella häntä koskevista kirjauksista ja dokumenteista.



Asiakkaan asiallinen kohtelu
Asiakkaan asiallisen kohtelun varmistamiseksi työntekijöille järjestetään perehdytys, joka sisältää ohjeistuksen asiallisesta kohtelusta, lastensuojelulainsäädännöstä ja eettisistä periaatteista. Henkilöstölle järjestetään tarvittaessa koulutusta lasten oikeuksista, vuorovaikutustaidoista ja konfliktien hallinnasta. Perhekodille on laadittu hyvän kohtelun suunnitelma sekä työntekijöitä ohjaavat toimintaohjeet, jotka määrittelevät asiallisen, turvallisen ja kunnioittavan kohtelun periaatteet.

Lapset, heidän läheisensä sekä henkilöstö voivat ilmoittaa epäasiallisesta kohtelusta suullisesti tai kirjallisesti yksikön johtajalle.

Jos epäasiallisesta kohtelusta ilmoitetaan, siihen puututaan viivytyksettä ja asiasta aloitetaan selvitys. Selvityksessä kuullaan tarvittaessa kaikkia osapuolia, kerätään asian arvioimiseksi tarvittavat tiedot sekä dokumentoidaan tehdyt havainnot ja toimenpiteet. Selvityksen tuloksista tiedotetaan asian käsittelyn kannalta tarpeellisille henkilöille.

Jos epäasiallista kohtelua havaitaan, henkilöstölle annetaan tarvittavaa ohjausta, perehdytystä ja tarvittaessa täydennyskoulutusta asiallisesta kohtelusta ja eettisistä periaatteista. Jos yksittäinen työntekijä on syyllistynyt epäasialliseen kohteluun, harkitaan asian vakavuuden perusteella työnantajan käytettävissä olevia työnjohdollisia ja työsuhteeseen liittyviä toimenpiteitä. Viimeiseksi tarkistetaan ja tarvittaessa päivitetään toimintakäytäntöjä ja ohjeistuksia, jotta vastaavaa ei tapahtuisi uudelleen.
 
Asiakkaan käytettävissä olevat oikeusturvakeinot ja niistä asiakkaalle informointi 
Heti sijoituksen alussa pidetään aloituskeskustelu, jossa käydään läpi asiakkaan oikeudet ja käytettävissä olevat oikeusturvakeinot. Kerrotaan asiakkaalle, että hän voi käyttää oikeusturvakeinoja, jos hän epäilee, että lastensuojelu ei ole hoitanut hänen asioitaan kuten laki vaatii tai häntä on kohdeltu epäasiallisesti. Oikeusturvakeinoja ovat kantelu, muistutus ja valitus. Oikeusturvakeinojen käyttöä ei saa kukaan kieltää tai niihin painostaa eikä niiden käytöstä saa rangaista. 
 
Mitkä asiat voivat loukata asiakkaan oikeuksia? 
· Asioita on perusteltu väärin. 
· Päätöksen tekijä on tulkinnut lakia väärin. 
· Päätöksenteon yhteydessä on toimittu väärin, esimerkiksi kuuleminen on tehty väärin. 
· Asiakas on sitä mieltä, että lastensuojelun työntekijät eivät noudata lakia. 
· Asiakas on sitä mieltä, että lastensuojelun toiminta ei ole hänen etunsa mukaista. 
· Asiakasta kohdellaan huonosti eikä hänen mielipiteitään tai tarpeitaan oteta huomioon. 
· Asiakas ei saa osallistua niiden palvelujen suunnittelemiseen ja toteuttamiseen, joita hän tarvitsee. 
· Asiakas ei saa tietoa hänen oikeuksistaan ja velvollisuuksistaan tai erilaisista palveluvaihtoehdoista. 
· Asiakkaalle ei pyynnöstä huolimatta kerrota hänestä tallennetuista tiedoista, koskevista päätöksistä tai muista asiakirjoista. 
· Asiakkaalle ei vastata, jos hän pyytää virheellisten tietojen korjaamista. 
· Asiakkaalle ei kerrota, että hän voi hakea päätöksiin muutosta. 
· Asiakkaan oikeutta henkiseen ja fyysiseen yksityisyyteen ei kunnioiteta. 
· Asiakas on kokenut väkivaltaa tai ahdistelua. 
 
MUISTUTUS 
 
Miksi muistutus? 
· Jos asiakas kokee, että lastensuojelun palvelujen laatu on puutteellista
· Muistutuksen voi tehdä myös huonosta kohtelusta, kuten esimerkiksi tilanteesta, jossa työntekijät ovat toimineet epäasiallisesti tai epäammatillisesti. 
Miten muistutus tehdään? 
· Muistutus tehdään perhekodin johtajalle tai lastensuojelun johtavalle sosiaalityöntekijälle. Katso kohta 3.5. 
· Muistutuksen tekemiseen on oikeus saada apua. Asiakkaalle pitää kertoa, keneltä siihen saa apua. 
· Muistutus täytyy yleensä tehdä kirjallisesti. Jos muistutuksen kirjoittaminen ei ole mahdollista, voi kysyä viranomaiselta, voiko muistutuksen tehdä suullisesti eli esim. puhelimessa. 
· Muistutuksen voi kirjoittaa vapaasti omin sanoin ja sen voi tehdä koska tahansa. 
· Muita oikeusturvakeinoja voi silti käyttää, vaikka olisi tehnyt muistutuksen. 
 
KANTELU 
 
Miksi kantelu? 
· Jos epäillään, että lastensuojeluasiassa on toimittu lainvastaisesti tai epäasianmukaisesti 
· Perhekodissa on ollut nöyryyttävää kohtelua. 
· Sosiaalityöntekijä ei ole välittänyt huolista. 
· Koulussa kiusataan, mutta kukaan puutu koulussa tilanteeseen  
· Opettaja kohtelee epäreilusti koulussa. 
· Lapsi ei ole kokenut saaneensa hoitoa, jota olisi tarvinnut. 
· Lapsi kokee, että virkamies toimi epäoikeudenmukaisesti. 
 
Miten kantelu tehdään? 
· Kantelu tehdään toimivaltaiselle valvontaviranomaiselle tai eduskunnan oikeusasiamiehelle.
· Kantelun tekemiseen on oikeus saada apua. 
· Kantelu tehdään kirjallisesti. Kantelussa kuvataan, mitä on tapahtunut, miksi toimintaa pidetään lainvastaisena tai epäasianmukaisena sekä milloin tapahtuma on tapahtunut.
· Kantelun voi tehdä sähköisesti tai kirjallisesti toimivaltaisen valvontaviranomaisen ohjeiden mukaisesti.
· Eduskunnan oikeusasiamiehen kansliaan voi olla yhteydessä ja pyytää neuvontaa kantelun tekemiseen.
· Kantelusta annetaan ratkaisu. Ratkaisussa arvioidaan, onko asiakkaan oikeuksia loukattu tai onko toiminnassa havaittu epäkohtia. Tarvittaessa valvontaviranomainen voi antaa ohjausta, huomautuksia tai edellyttää toiminnan korjaamista.
 
VALITUS 
 
Miksi valitus? 
· Tyytymättömyys viranomaisen tekemään päätökseen jostain palvelusta tai etuudesta. 

Miten valitus tehdään? 
· Päätöksessä täytyy kertoa valitusoikeudesta ja neuvoa, miten päätöksestä voi tehdä valituksen.  
· Lastensuojelua koskevista päätöksistä voi valittaa, kun lapsi on täyttänyt 12 vuotta. 
· Valituksen jälkeen viranomainen tutkii tehdyn päätöksen. 
· Lastensuojeluasiat ovat hallintoasioita, joissa muutoksenhakuviranomaisena toimivat hallinto-oikeudet ja ylimpänä oikeusasteena korkein hallinto-oikeus. Kun hallintotuomioistuin on tutkinut päätöksen, se voi kumota päätöksen tai muuttaa sitä. Se voi myös katsoa, että viranomainen on tehnyt oikean päätöksen. 
 
Asiakkaan itsemääräämisoikeus ja sen rajoittaminen:  
Itsemääräämisoikeuden toteutumisen varmistaminen tapahtuu kuulemalla lapsia ja ottamalla heidän yksilölliset tarpeensa ja toiveensa huomioon palvelujen suunnittelussa ja toteutuksessa. Tämä tapahtuu esimerkiksi säännöllisissä keskusteluissa ja asiakaspalavereissa, joissa lapset voivat esittää toiveitaan ja huoliaan.
Lapsille annetaan mahdollisuus osallistua itseään koskevaan päätöksentekoon ja palvelujen suunnitteluun. Jokaiselle lapselle laaditaan yksilöllinen asiakas-, hoito- ja kasvatussuunnitelma, jossa huomioidaan hänen tarpeensa, toiveensa ja tavoitteensa. Lapsille tarjotaan myös konkreettisia mahdollisuuksia osallistua heitä koskevaan päätöksentekoon, kuten yhteisten toimintamallien suunnitteluun, arjen käytäntöjen valintaan ja henkilökohtaisten tavoitteiden asettamiseen.
Lapsille tarjotaan selkeää ja ymmärrettävää tietoa heidän oikeuksistaan, palveluistaan ja vaihtoehdoistaan sekä käytetään lapsen ikä- ja kehitystason mukaista viestintää. Lapsilla on myös mahdollisuus saada neuvontaa ja tukea oikeuksiinsa ja palveluihinsa liittyvissä kysymyksissä.
Perhekodissa ei käytetä lastensuojelulain mukaisia rajoitustoimenpiteitä. Arjen turvallisuutta ylläpidetään ensisijaisesti vuorovaikutuksen, ohjauksen, ennakoinnin ja muiden kasvatuksellisten keinojen avulla. Tarvittaessa voidaan käyttää lainsäädännön sallimia kasvatuksellisia toimenpiteitä turvallisuuden varmistamiseksi. Toimenpiteet eivät ole rangaistuksia, vaan niiden tarkoituksena on turvata lapsen ja muiden henkilöiden turvallisuus.
Taulukko 5: Palveluyksikön toiminnan keskeisimpien yhdenvertaisuutta, osallisuutta sekä asiakkaan tai potilaan asemaa ja oikeuksia koskevien riskien tunnistaminen, arviointi ja hallinta
	Tunnistettu riski
	Riskin arviointi (mahdollisuus ja vaikutus)
	Ehkäisy- ja hallintatoimet

	Yhdenvertaisuuden toteutumattomuus
	Mahdollisuus: Kohtalainen, koska arjen käytännöissä voi syntyä tilanteita, joissa yhdenvertaisuus vaarantuu.
Vaikutus: Korkea, sillä lasten kokemukset epätasa-arvosta voivat heikentää itsetuntoa ja luottamusta.
	Hyvää kohtelua koskeva suunnitelma, henkilöstön koulutus syrjimättömyydestä ja säännölliset arvioinnit ja palautteet lasten ja henkilökunnan kokemuksista.

	Osallisuuden puute
	Mahdollisuus: Matala, koska osallisuus on integroitu perhekodin toimintakulttuuriin.
Vaikutus: Keskisuuri-korkea, koska osallisuuden puute voi vähentää lasten motivaatiota ja turvallisuuden tunnetta.
	Osallistavat toimintamallit, henkilökunnan ohjeistus lasten mielipiteiden huomioimisesta päätöksenteossa

	Asiakkaan oikeuksien toteutumattomuus
	Mahdollisuus: Matala
Vaikutus: Korkea, sillä oikeuksien loukkaaminen voi aiheuttaa lapselle psykologista haittaa ja perhekodille juridisia seuraamuksia.
	Henkilöstön perehdyttäminen asiakkaan oikeuksiin ja eettisiin periaatteisiin, asiakkaan oikeuksia koskevien ohjeiden ja lomakkeiden saatavuus lapsille ja heidän huoltajilleen, selkeät prosessit valitusten ja epäkohtailmoitusten käsittelyyn.

Epäkohtien ja puutteiden käsittely 
Omavalvonnassa ilmeneviin epäkohtiin ja puutteisiin puuttuminen varmistetaan selkeillä prosesseilla, vastuuhenkilöiden määrittelyllä, tehokkaalla raportoinnilla ja tiedonkululla, jatkuvalla seurannalla, dokumentoinnilla ja viestinnällä sekä jatkuvalla parantamisella. 
Ilmoitusvelvollisuudet 
Velvollisuus ilmoittaa epäkohdasta asiakkaan sosiaalihuollon toteuttamisessa  
Sosiaalihuollon henkilöstöön kuuluvan tai vastaavissa tehtävissä toimivan henkilön pitää viipymättä ilmoittaa toiminnasta vastaavalle henkilölle, jos hän tehtävissään huomaa tai saa tietoonsa epäkohdan tai sen uhan asiakkaan sosiaalihuollon toteuttamisessa. Ilmoitus voidaan tehdä salassapitosäännösten estämättä.  
Mainitun ilmoituksen vastaanottaneen henkilön tulee käynnistää toimet epäkohdan tai sen uhan poistamiseksi. Henkilön on ilmoitettava asiasta salassapitosäännösten estämättä toimivaltaiselle valvontaviranomaiselle, jos epäkohtaa tai sen uhkaa ei korjata viivytyksettä.
Velvollisuus tehdä lastensuojeluilmoitus  
Velvollisuus tehdä lastensuojeluilmoitus koskee muun muassa seuraavia henkilöitä:  
· kaikki terveydenhuollon ammattihenkilöt   
· sosiaali- ja terveydenhuollon palvelujen tuottajan palveluksessa olevat henkilöt  
· lasten päivähoidon palvelujen tuottajan palveluksessa olevat henkilöt  
· sosiaali- ja terveydenhuollon, sosiaalipalvelujen tai lasten päivähoidon itsenäisenä ammatinharjoittajana toimivat henkilöt.  
Edellä mainitut henkilöt ovat velvollisia salassapitosäännösten estämättä ilmoittamaan hyvinvointialueelle, jos he ovat tehtävässään saaneet tietää lapsesta, jonka hoidon ja huolenpidon tarve, kehitystä vaarantavat olosuhteet tai oma käyttäytyminen edellyttää mahdollista lastensuojelun tarpeen selvittämistä. Ilmoitus on tehtävä viipymättä. Heillä on myös tietyissä tilanteissa velvollisuus tehdä ennakollinen lastensuojeluilmoitus hyvinvointialueen sosiaalihuoltoon jo ennen lapsen syntymää.  
2. Velvollisuus ilmoittaa lapseen kohdistuneista rikosepäilyistä  
Lastensuojeluilmoituksen tekemiseen velvoitetuilla tahoilla on velvollisuus salassapitosäännösten estämättä tehdä ilmoitus poliisille, kun heillä on tehtävässään tietoon tulleiden seikkojen perusteella syytä epäillä, että lapseen on kohdistettu seksuaalirikoksena tai henkeen ja terveyteen kohdistuvana rikoksena rangaistava teko. Tällaisia rikoksia ovat esimerkiksi lapsen seksuaalinen hyväksikäyttö ja pahoinpitely. Lisäksi heidän tulee tehdä lastensuojeluilmoitus.   
3. Oikeus ilmoittaa edunvalvonnan tarpeesta  
Jos sosiaali- tai terveydenhuollon ammattihenkilö on saanut tiedon edunvalvonnan tarpeessa olevasta henkilöstä, on hänellä vaitiolovelvollisuuden estämättä oikeus ilmoittaa asiasta holhousviranomaiselle eli Digi- ja väestötietovirastolle.  
4. Velvollisuus ilmoittaa palo- tai onnettomuusvaarasta  
Henkilökunnalla on velvollisuus ilmoittaa yksikön johtajalle rakennuksen ilmeisestä palonvaarasta tai muusta onnettomuusriskistä. Kiireellisissä tilanteissa ilmoitus alueen pelastusviranomaiselle ja hätätilanteissa 112.   
5. Lääkinnällisestä laitteesta tehtävä ammattimaisen käyttäjän vaaratilanneilmoitus  
Ammattimaisen käyttäjän vaaratilanneilmoitusmenettely on lakisääteinen velvoite, ja sen edellytykset on kuvattu Lääkinnällisistä laitteista annetun lain 33 §:ssä. Vaaratilanneilmoituksen voi tehdä Fimean verkkosivuilla olevalla pdf-lomakkeella.  
Ammattimaisen käyttäjän on ilmoitettava Fimeaan ja valmistajalle/valtuutetulle edustajalle tai maahantuojalle/jakelijalle vaaratilanteista, jotka ovat johtaneet tai olisivat saattaneet johtaa potilaan, käyttäjän tai muun henkilön terveyden vaarantumiseen JA jotka johtuvat terveydenhuollon laitteen  
· ominaisuuksista  
· ei-toivotuista sivuvaikutuksista  
· suorituskyvyn poikkeamasta tai häiriöstä  
· riittämättömästä merkinnästä  
· riittämättömästä tai virheellisestä käyttöohjeesta  
· muusta käyttöön liittyvästä syystä  
 Jotta henkilöstö on tietoinen ilmoitusvelvollisuuksista ja –oikeuksista, yksityiskohtaisempi ilmoitusvelvollisuuksia ja -oikeuksia koskeva osio on sisällytetty uuden henkilöstön perehdytysohjelmaan
.
Vaara- ja haittatapahtumien raportointi
Työntekijöiden vastuulla on havaita mahdolliset epäkohdat, riskit sekä vaara- ja haittatapahtumat, reagoida niihin viivytyksettä ja saattaa tieto perhekodin johdon tietoon. Perhekodin vanhemmat vastaavat toimintatapojen ja käytäntöjen kehittämisestä asiakasturvallisuuden tukemiseksi.
Lapset, heidän läheisensä sekä työntekijät voivat tehdä suullisen tai kirjallisen vaara- tai haittatapahtumailmoituksen perhekodin johtajalle. Ilmoituksen tulee sisältää mahdollisimman tarkka kuvaus tapahtumasta, tapahtumaolosuhteista, tapahtuman kulusta sekä sen seurauksista. Tapahtumat dokumentoidaan asianmukaisesti, käsitellään viivytyksettä ja niiden perusteella arvioidaan tarvittavat korjaavat tai ehkäisevät toimenpiteet.

4.2 Vakavien vaaratapahtumien tutkinta

Vakavan vaaratapahtuman tutkinta tehdään aina, kun tapahtuma on aiheuttanut tai olisi voinut aiheuttaa merkittävää haittaa lapselle, työntekijälle tai muulle henkilölle. Tutkinta tehdään myös silloin, kun tapahtuma on johtanut vakavaan vammaan, sairaalahoitoon, merkittävään turvallisuusriskiin tai muuhun vakavaan seuraukseen. Myös oppimisen kannalta merkitykselliset vakavat vaaratilanteet tutkitaan tarkemmin, vaikka asiakkaalle ei olisi aiheutunut vakavaa haittaa. Tutkinnan laajuus vaihtelee sen mukaan, minkä kaltaisesta tapahtumasta on kyse, mutta tapahtuma käsitellään siten, että riittäviin toimenpiteisiin voidaan ryhtyä vastaavien tapahtumien estämiseksi.

Vakavan vaaratapahtuman johtaminen ja selvittelyprosessi on perhekodin johtajan vastuulla. Selvittäminen alkaa välittömästi ja toimenpiteisiin ryhdytään viipymättä.
Tarvittaessa järjestetään kriisiapua tarvitseville ja asiaa selvitetään kaikkien asianosaisten kanssa viipymättä.

Vakava vaaratapahtuma käsitellään työyhteisössä ja tarvittaessa työnohjauksessa.
 
 
Miten toimin vakavan vaaratapahtuman sattuessa? 
Ensisijaiset toimet vakavan vaaratapahtuman sattuessa:  
 
1. Varmista asiakkaan, henkilöstön tai toiminnan turvallisuus 
2. Ilmoita välittömästi yksikön johtajalle 
3. Kirjoita muistiin, mitä mielestäsi tapahtui 
4. Tee tarvittavat ilmoitukset tilanteesta 
5. Mieti, mitä tapahtumasta voi oppia 

Asiakkaan ja heidän omaisten palaute on aina tervetullutta arkipäiväisessä toiminnassa ja heille voidaan järjestää myös henkilökohtaisia keskusteluita palvelukokemuksista ja palautteesta. Henkilöstölle annetaan mahdollisuus antaa palautetta henkilökohtaisissa keskusteluissa perhekodin johtajan tai toisen perhekodin vanhemman kanssa tai säännöllisissä palavereissa. Saatua palautetta analysoidaan ja sen perusteella suunnitellaan konkreettisia toimenpiteitä, joilla vastataan esiin tulleisiin kehitystarpeisiin ja parannusehdotuksiin. Mahdolliset toimenpiteet viedään käytäntöön ja seurataan niiden toteutumista.  Lasten näkemyksiä ja kokemuksia kerätään myös osana hyvän kohtelun suunnitelman arviointia ja päivittämistä. Saatua palautetta hyödynnetään perhekodin toiminnan, käytäntöjen ja lasten osallisuuden kehittämisessä.

Valvovien viranomaisten selvityspyynnöt, ohjaus ja päätökset: 
Kun perhekoti vastaanottaa selvityspyynnön valvovalta viranomaiselta, se otetaan käsittelyyn. Perhekodin johtaja kokoaa tarvittavan tiedon ja dokumentaation, ja vastaukset valmistellaan yhteistyössä henkilöstön kanssa. Vastaus laaditaan määräajassa ja toimitetaan valvovalle viranomaiselle. 
Mahdollisiin havaittuihin epäkohtiin ja riskeihin laaditaan korjaavat toimenpiteet. Näiden toteuttamisesta ja aikataulusta on vastuussa perhekodin johtaja. Toimenpiteet voivat sisältää esimerkiksi henkilöstön lisäkoulutusta, ohjeistusten päivittämistä, toimintatapojen muutoksia tai resursoinnin tarkistamista. 
Viranomaisen selvityspyynnöt, ohjaus ja päätökset käsitellään osana perhekodin riskienhallintaprosessia. Havaittuja riskejä arvioidaan niiden suuruuden, vaikutusten ja todennäköisyyden näkökulmasta. Tunnistetut riskit huomioidaan omavalvonnan kehittämisessä sekä perhekodin toiminnan jatkuvassa parantamisessa.  
Henkilöstölle tiedotetaan viranomaisten ohjauksesta ja päätöksistä sekä niihin liittyvistä korjaavista toimenpiteistä kokouksissa, sisäisessä viestinnässä tai kirjallisissa ohjeistuksissa. Henkilöstön sitouttaminen on tärkeää, jotta muutokset vakiinnutetaan osaksi päivittäistä toimintaa. 
Valvovien viranomaisten päätökset ja ohjeistukset hyödynnetään toiminnan kehittämisessä. Tämä voi tarkoittaa esimerkiksi uusien toimintatapojen luomista tai riskienhallintakeinojen tarkentamista. Perhekodin omavalvontaa päivitetään tarvittaessa vastaamaan viranomaisten ohjauksesta ja päätöksistä tulleita vaatimuksia. 

